**การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555** เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ นางสาวชินณิชา วงศ์สวัสดิ์ ซึ่งศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง

ที่มา
-----

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เกิดขึ้นเนื่องจากศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง ของนางสาวชินณิชา วงศ์สวัสดิ์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคพรรคเพื่อไทย ทำให้ตำแหน่งในเขตนี้ (**อำเภอสันกำแพง อำเภอดอยสะเก็ด และอำเภอแม่ออน**) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 2 มิถุนายน พ.ศ. 2555

ผู้สมัคร
--------

มีผู้สมัครรับเลือกตั้ง 3 คน ดังนี้

| ผู้สมัคร | พรรค | หมายเลข |
| --- | --- | --- |
| นายเกษม นิมมลรัตน์ | พรรคเพื่อไทย |  1 |
| นางกัลยกรณ์ เจียมกิจวัฒนา | พรรคประชาธิปัตย์ | 2 |
| นายอนุชา รุ่งตรานนท์ | พรรคเพื่อแผ่นดิน | 3 |
|

### พรรคเพื่อไทย (1) : นายเกษม นิมมลรัตน์

พรรคเพื่อไทย มีมติส่ง **นายเกษม นิมมลรัตน์** ลงสมัครรับเลือกตั้งแทนตำแหน่งที่ว่าง โดยมีการแถลงเปิดตัวในวันที่ 30 เมษายน พ.ศ. 2555 โดยนางสาวยิ่งลักษณ์ ชินวัตร นายกรัฐมนตรี และนายยงยุทธ วิชัยดิษฐ รองนายกรัฐมนตรีและรัฐมนตรีว่าการกระทรวงมหาดไทย ในฐานะหัวหน้าพรรคเพื่อไทย

นายเกษม นิมมลรัตน์ เป็นคนสนิทของตระกูลวงศ์สวัสดิ์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต มหาวิทยาลัยเชียงใหม่ ตำแหน่งทางการเมือง อดีตเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548), ประธานสาขาพรรคเพื่อไทย จังหวัดเชียงใหม่ และตำแหน่งสุดท้ายคือที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์)

นายเกษมเดินทางไปลงสมัครรับเลือกตั้งเป็นคนแรก ในวันแรกของการเปิดรับสมัคร โดยมีนายยงยุทธ วิชัยดิษฐ และนายบุญทรง เตริยาภิรมย์ เดินทางไปให้กำลังใจ และเนื่องจากไม่มีผู้สมัครที่มาพร้อมกัน นายเกษมจึงได้รับ **หมายเลข 1**

### พรรคประชาธิปัตย์ (2) : นางกัลยกรณ์ เจียมกิจวัฒนา

ในส่วนของพรรคประชาธิปัตย์ มีมติส่ง**นางกัลยกรณ์ เจียมกิจวัฒนา** ลงสมัครรับเลือกตั้ง

นางกัลยกรณ์ เจียมกิจวัฒนา เกิดเมื่อวันที่ 16 สิงหาคม พ.ศ. 2525 เป็นชาวตำบลแม่ปูคำ อำเภอสันกำแพง จังหวัดเชียงใหม่ สำเร็จการศึกษาจากโรงเรียนดาราวิทยาลัย ปริญญาตรี คณะศึกษาศาสตร์ มหาวิทยาลัยเชียงใหม่ และปริญญาโท คณะนวัตกรรมสังคม มหาวิทยาลัยรังสิต นางกัลยกรณ์ สมรสกับนายเทอดศักดิ์ เจียมกิจวัฒนา ผู้บริหารสถานีวิหคเรดิโอ แกนนำกลุ่มทหารเสือพระราชา (แนวร่วมกลุ่มคนเสื้อเหลือง)

นางกัลยกรณ์เดินทางไปลงสมัครรับเลือกตั้งในวันที่สองของการเปิดรับสมัคร โดยมีนางศิริวรรณ ปราศจากศัตรู รองหัวหน้าพรรคประชาธิปัตย์ และนายบุญยอด สุขถิ่นไทย เดินทางไปให้กำลังใจ โดยได้รับ **หมายเลข 2**

### พรรคเพื่อแผ่นดิน (3) : นายอนุชา รุ่งประภานนท์

**นายอนุชา รุ่งประภานนท์** เป็นชาวอำเภอดอยหล่อ จังหวัดเชียงใหม่ เดินทางมาสมัครในวันสุดท้าย ในนามพรรคเพื่อแผ่นดิน ได้รับ**หมายเลข 3**

ผลการเลือกตั้ง
--------------

|  |
| --- |
| **สัญลักษณ์และความหมาย** |
| \* | ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา |
| \*\* | ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา |
| † | ผู้สมัครที่ถูกตัดสิทธิ์ |
| ✔ | ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว |
| ( ) | หมายเลขประจำตัวของผู้สมัคร |
| **ตัวหนา** | ผู้สมัครที่ชนะการเลือกตั้ง |

เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน

| ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดเชียงใหม่ |
| --- |
| พรรค | ผู้สมัคร | คะแนนเสียง | % | ± |
|  | **เพื่อไทย** | **เกษม นิมมลรัตน์ (1)** | **72,385** | **78.27** | **+0.59** |
|  | ประชาธิปัตย์ | กัลยกรณ์ เจียมกิจวัฒนา (2) | 18,975 | 20.52 | -0.34 |
|  | เพื่อแผ่นดิน | อนุชา รุ่งตรานนท์ (3) | 1,124 | 1.22 |  |
| ผลรวม | 92,484 | 100.00 | — |
|  |
|
| บัตรดี | 92,484 | 90.11 | – |
|
| ไม่ประสงค์ลงคะแนน | 6,065 | 6.04 | – |
|
| บัตรเสีย | 1,814 | 1.81 | – |
|
| ผู้มาใช้สิทธิเลือกตั้ง | 100,363 | 73.65 | – |
|
| ผู้มีสิทธิเลือกตั้ง | 136,273 | 100.00 | — |
|
|  | เพื่อไทย **รักษาที่นั่ง** |
|

อ้างอิง
-------

1. ↑  "มติเอกฉันท์ พท.ส่ง"เกษม"ลงเลือกตั้งซ่อมแทนชินณิชา"ยงยุทธ"ชัวร์ไม่เกิดความขัดแย้งเสื้อแดง". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-07-22.
2. ↑  เพื่อไทยเปิดตัว"เกษม นิมมลรัตน์"ชิง ส.ส.เขต 3เชียงใหม่
3. ↑  เกษม นิมมลรัตน์ ซ่อมส.ส.เชียงใหม่[*ลิงก์เสีย*]
4. ↑  แห่ให้กำลังใจ "เด็กเจ๊แดง" สมัครเลือกตั้งซ่อมเชียงใหม่
5. ↑  "เปิดตัว น้องแอน"กัลยกรณ์" ค่ายแม่เลี้ยงติ๊ก ท้าชน"เกษม"ลูกน้องเจ๊แดง สนุกแน่!!!". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-07-22.
6. ↑  ชิงส.ส.เขต 3 เชียงใหม่เดือดสามเส้า เพื่อแผ่นดินส่ง"อนุชา"บู๊ "ยิ่งลักษณ์"ถึงสนามบินกองเชียร์คับคั่ง[*ลิงก์เสีย*]